דף מידע זה מתאר את התרופה איברוטיניב, המוכרת גם בשמה המסחרי אימברוביקה, את אופן נטילתה ואת תופעות הלוואי האפשריות כתוצאה מהשימוש בה. מומלץ לקרוא את דף המידע יחד עם חוברת האגודה למלחמה בסרטן העוסקת במחלתך, הכוללת מידע ועצות נוספים. קיימת אפשרות שהתרופה תוצע לך במסגרת מחקרים קליניים הבודקים את יעילותה כנגד מחלתך.
איברוטיניב היא תרופה ממשפחת "מעכבי קינאז". קינאזות הם חלבונים המווסתים את התפתחותם וצמיחתם של התאים. התרופה איברוטיניב חוסמת את פעילותם של חלבונים שמאיצים את הגדילה והחלוקה של התאים הסרטניים וגורמת למותם.
איברוטיניב זמין בכמוסות במינון של 140 מ"ג.
יש ליטול את התרופה עם כוס מים. אין ללעוס, לשבור או לפתוח את התרופה. יש להקפיד על נטילת התרופה בהתאם להוראות הרופא.
אין לאכול או לשתות מיץ אשכוליות או תפוז חושחש (Seville orange) בזמן השימוש בתרופה.
עם תופעה זו ניתן להתמודד ביעילות באמצעות טיפול תרופתי מתאים. יש לדווח לרופא אם התופעה חמורה או נמשכת יותר מכמה ימים. חשוב מאד להקפיד על שתייה מרובה של נוזלים, לפחות שני ליטרים ביום.
התרופה עלולה לגרום לך לחוש עייף וחלש במהלך הטיפול ולאחריו. תופעה זו מחמירה בדרך כלל לקראת סוף הטיפול ובמהלך השבועיים לאחר סיומו. נסה לנוח ככל הנדרש ולא להתאמץ יותר מדי. לעיתים עוזר לבצע פעילות גופנית קלה, כגון הליכות קצרות. אם אתה ישנוני, אל תנהג או תפעיל מכונות.
לאגודה למלחמה בסרטן חוברת הנקראת 'תשישות ועייפות אצל חולי סרטן', המכילה מידע ועצות יעילות להתמודד עם התופעה. לקבלת החוברת ללא תשלום ניתן לפנות בשיחת חינם ל'טלמידע®' של האגודה למלחמה בסרטן בטל. 1-800-599-995.
יתכן כי תסבול מסחרחורת. דווח לרופא המטפל בך אם אתה מוטרד מתופעה זו.
חלק מהמטופלים עלולים לחוות כאבי שרירים וכאבים בעצמות. ניתן להתמודד ביעילות עם התופעה על ידי טיפול תרופתי מתאים. דווח לרופא המטפל בך על תסמינים אלו.
דווח לרופא המטפל בך על תסמינים אלו.
עלייה בחום הגוף מעל 38°C מעלות.
אם אתה חש לא בטוב באופן פתאומי- גם אם לא חלה עלייה בחום הגוף.
אם אתה מבחין בתסמינים שונים של זיהום (כגון: כאבי גרון, שיעול, כאב בזמן מתן שתן וכדומה).
כיום ישנו טיפול תרופתי יעיל ביותר המסייע במניעה והחלשה משמעותית של תופעות אלו. אם אתה חווה בחילות והקאות יש לדווח לצוות הרפואי המטפל בך. חלק מהתרופות המטפלות בבחילה עלולות לגרום לעצירות. במקרה כזה, יש ליידע את הרופא או את האחות.
השימוש בתרופה עלול להפחית את רמת טסיות הדם ולפגוע בתפקוד הטסיות המסייעות בקרישת הדם בעת דימומים או פציעה. עליך לדווח לרופא המטפל אם אתה מקבל טיפול נוסף שמפריע לתפקוד הטסיות (כמו אספירין או פלוויקס). במקרה של דימום או חבלה ללא סיבה, כגון דימום מהאף או מהחניכיים, נקודות אדומות או פריחה על העור - יש לדווח לרופא המטפל.
התרופה עלולה להפחית את רמת כדוריות הדם האדומות ולגרום לאנמיה. תסמיני אנמיה הן עייפות וקוצר נשימה. יש לדווח לרופא המטפל מידית על הופעת תסמינים אלו. במקרים קשים של אנמיה יש צורך במתן עירוי דם.
הטיפול עלול לגרום לפריחה בעור המלווה בגרד - אם אתה מבחין בתופעה זו דווח לאחות או לרופא המטפל. בהתאם לצורך, הרופא המטפל בך ימליץ על טיפול תרופתי או משחות שיוכלו לסייע בהקלה על תסמינים אלו.
ייתכן שתסבול מעצירות. שתייה מרובה של נוזלים, תוספת של סיבים תזונתיים למזון דוגמת אכילה של ירקות, פרות ולחן מחיטה מלאה ופעילות גופנית מתונה עשויים לסייע לטפל בתופעה. ייתכן שתצטרך ליטול תרופות משלשלות לטיפול בבעיה. תוכל לרכוש את התרופות בבית המרקחת גם ללא מרשם רופא.
הרופא המטפל בך יוכל לרשום לך תרופות מתאימות להקלה על תסמינים אלו.
הטיפול בתרופה עלול להשפיע על תפקודי כליות. תפקודי הכליות שלך ייבדקו בבדיקות דם שגרתיות.
איברוטיניב עלול לגרום לכאבי ראש. דווח לרופא המטפל בך אם אתה חווה תופעה זו על מנת שיוכל לרשום עבורך תרופות מתאימות להקלה על תסמינים אלו.
השימוש בתרופה עלול להשפיע על תפקודי הלב. הרופא המטפל בך ייבצע בדיקות תקופתיות לבדיקת תפקודי הלב.
מנהלת המכון ההמטולוגי, בי"ח הדסה עין כרם, על הערותיה והארותיה.